આ અંગેના પ્રોગ્રામની સત્તાવાર જાહેરાત કરવામાં આવશે ત્યારે આ માટે વધુ રૂ. ૯૦૦૦ કરોડની જરૂર પડવાનો અંદાજ મૂકવામાં આવી રહ્યો છે. અત્યારે ઘણી રાજ્ય સરકારે આરોગ્ય વીમાની સુવિધા તો આપે જ છે, પરંતુ આ સુવિધા પૂરી પાડતી યોજનાઓનો અમલ અત્યંત કંગાળ રીતે કરવામાં આવી રહ્યો છે. આગામી વર્ષ લોકસભાની ચૂંટણીનું હોવાથી ભાજપ સરકારને આ બજેટમાં મનેકમને આ નિર્ણય લેવાની ફરજ પડી રહી હોવાનું નિષ્ણાતો કહે છે. ખાસ કરીને ગામડાંઓમાં અને અંતરિયાળ વિસ્તારના ગરીબોને આકર્ષવા માટે આ પગલું લીધું હોવાનું માનવામાં આવી રહ્યું છે.